

**NR. 1823/07.10.2022**

## REGULAMENTUL DE ORGANIZARE ȘI FUNCŢIONARE A CONSILIULUI REPREZENTATIV AL PĂRINŢILOR DIN ŞCOALA GIMNAZIALĂ NR.1 NĂMOLOASA

**ANUL ŞCOLAR 2022-2023**

BAZA LEGALĂ: **OMEC nr. 4183/ 04.07.2022** – Regulamentul- cadru de organizare şi funcţionare a unităţilor de învăţământ preuniversitar

**Art. 1.**

(1) La nivelul fiecărei unităţi de învăţământ funcţionează consiliul reprezentativ al părinţilor.

(2) Consiliul reprezentativ al părinţilor din unitatea de învăţamânt este compus din preşedinţii comitetelor de părinţi ai fiecărei clase. În lipsa acestuia este reprezentat de către oricare membru al comitetului clasei.

**Art. 2.**

(1) Consiliul reprezentativ al părinţilor îşi desemnează preşedintele şi 2 vicepreşedinţi ale căror atribuţii se stabilesc imediat după desemnare, de comun acord între cei 3, şi se consemnează în procesul-verbal al şedinţei.

(2) Consiliul reprezentativ al părinţilor se întruneşte în şedinţe ori de câte ori este necesar. Convocarea şedinţelor consiliului reprezentativ al părinţilor se face de către preşedintele acestuia sau, după caz, de unul dintre vicepreşedinţi. Prezenţa la şedinţe este obligatorie pentru reprezentanţii claselor. Şedinţele sunt deschise pentru fiecare părinte al şcolii.

(3) Consiliul reprezentativ al părinţilor desemnează reprezentanţii părinţilor, tutorilor sau susţinătorilor legali în organismele de conducere şi comisiile unităţii de învăţământ.

(4) Consiliul reprezentativ al părinţilor decide prin vot deschis, cu majoritatea simplă a voturilor celor prezenţi.

(5) Preşedintele reprezintă consiliul reprezentativ al părinţilor în relaţia cu alte persoane fizice şi juridice.

(6) Preşedintele prezintă, anual, raportul de activitate consiliului reprezentativ al părinţilor.

(7) Consiliul Reprezentativ al Părinţilor alege pe o perioadă de 4 ani preşedintele, vicepreşedinţii, membru responsabil cu ciclul primar/gimnazial, membru trezorier şi secretar.

(8) Consiliul reprezentativ al părinţilor se organizează şi funcţionează în conformitate cu regulamentul de ordine interioară cuprins în prezenta.

**Art. 3.**

Consiliul reprezentativ al părinţilor are următoarele atribuţii:

a) propune unităţii de învăţamant discipline şi domenii care să se studieze prin curriculumul la decizia şcolii;

b) sprijină parteneriatele educaţionale între unitatea de învăţământ şi instituţiile/organizaţiile cu rol educativ din comunitatea locală;

c) susţine unitatea de învăţământ în derularea programelor de prevenire şi de combatere a absenteismului şi a violenţei în mediul şcolar;

d) promovează imaginea unităţii de învăţământ în comunitatea locală;

e) se ocupă de conservarea, promovarea şi cunoaşterea tradiţiilor culturale specifice minorităţilor în plan local, de dezvoltarea multiculturalităţii şi a dialogului cultural;

f) susţine unitatea de învăţământ în organizarea şi desfăşurarea tuturor activităţilor;

g) susţine conducerea unităţii de învăţământ în organizarea şi în desfăşurarea consultaţiilor cu părinţii, tutorii sau susţinătorii legali, pe teme educaţionale;

h) colaborează cu instituţiile publice de asistenţă socială /educaţională specializată, direcţia generală

de asistenţă socială şi protecţia copilului, cu organele de autoritate tutelară sau cu organizaţiile nonguvernamentale cu atribuţii în acest sens, în vederea soluţionării situaţiei elevilor care au nevoie de ocrotire;

i) sprijină conducerea unităţii de învăţământ în întreţinerea şi modernizarea bazei materiale;

j) susţine unitatea de învăţământ în activitatea de consiliere şi orientare socio-profesională sau de integrare socială a absolvenţilor;

k) propune măsuri pentru şcolarizarea elevilor din învăţământul obligatoriu şi încadrarea în muncă a absolvenţilor;

l) se implică direct în derularea activităţilor din cadrul parteneriatelor ce se deruleaza în unitatea de învăţământ, la solicitarea cadrelor didactice;

m) sprijină conducerea unităţii de învăţământ în asigurarea sănătăţii şi securităţii elevilor;

n) are iniţiative şi se implică în îmbunătăţirea calităţii vieţii şi a activităţii elevilor, în vederea asigurării calităţii în educaţie ;

**Art. 4.**

(1) Consiliul reprezentativ al părinţilor a unităţii de învăţământ poate atrage resurse financiare extrabugetare, constând în contribuţii, donaţii, sponsorizări etc., din partea unor persoane fizice sau juridice din ţară şi din străinătate, care vor fi utilizate pentru:

a) modernizarea şi întreţinerea patrimoniului unităţii de învăţământ, a bazei materiale şi sportive;

b) acordarea de premii şi de burse elevilor;

c) sprijinirea financiară a unor activităţi extraşcolare;

d) acordarea de sprijin financiar sau material copiilor care provin din familii cu situaţie materială precară;

e) alte activităţi care privesc bunul mers al unităţii de învăţământ sau care sunt aprobate de adunarea generală a părinţilor pe care îi reprezintă.

(2) Consiliul reprezentativ al părinţilor colaborează cu structurile asociative ale părinţilor la nivel, judeţean, regional şi naţional.

(3) Personalul didactic nu operează cu aceste fonduri, toate operaţiile fiind efectuate de trezorierii Comitetului de Părinţi.

(4) Fondurile colectate în condiţiile aliniatului (1) se cheltuiesc numai prin decizia organizaţiilor părinţilor, din proprie iniţiativă, sau în urma consultării consiliului de administraţie al unităţii de învăţământ.

**Art.5.** Deciziile luate cu majoritate de vot (51% din cei participanţi la şedinţă) de către Consiliul Reprezentativ al Părinţilor unităţii de învăţământ au caracter obligatoriu pentru fiecare părinte al şcolii.

**Art.6.** Şedinţele Consiliului se ţin de regulă de trei ori pe ani, sau ori de câte ori este necesar.

Convocarea şedinţelor se face de către preşedinte sau directorul unităţii. Prezenţa la şedinţe este obligatorie pentru reprezentanţii claselor. Sedinţele sunt deschise pentru fiecare părinte al şcolii.

**Art.7.** La şedinţe participă în mod obligatoriu cu rol de observator diriginţii / învăţătorii claselor şi directorul unităţii.

**Art.8**. La statut se pot aduce modificări de către Consiliu pe baza propunerilor Comitetelor de părinţi.

**Art.9.** Prezentul statut întră în vigoare după acceptarea acestuia de către Consiliul Reprezentativ al Părinţilor.

**Data intrării în vigoare: 07.10.2022**

 **SEMNĂTURI**

**Grădiniţa Nr.1.......................................**

**Grădiniţa Nr.2........................................**

**Clasa pregătitoare.................................**

**Clasa I....................................................**

**Clasa a II-a...........................................**

**Clasa a III-a...........................................**

**Clasa a IV-a............................................**

**Clasa a V-a...............................................**

**Clasa a VI-a..............................................**

**Clasa a VII-a.............................................**

**Clasa a VIII-a..........................................**